رمـضـانـيـات (12) 
 
     مـو غـريـبـة لـو تزول النعمة من بعض البشر مـو غـريـبـة لا أبـد لا و الله مـا هـو مستحيل
 
     هذي نعمة و اللي ما يحفظها في لمح البصر تـرحـل و مـاظـن بـعـد ترجع إلـه بعد الرحيل
 
     البعٓض ما تدري عنه وش جـرى له ابهالشهر مـن كـثـر إسرافه ما تلقى له في الدنيا مثيل
 
     هـمـه يملي السفرة ما همه النصايح و العِبٓر اللي مذكورة بحديث الهادي و اكتاب الجليل
 
     وش سبب كل هذا حارت عندي يا ناس الفكر الـبعٓض من فعله تبقى اتنادي عن فكره عليل
 
     وش هـدف إسـرافه كله و شنهو يترك من أثر فـلا يـرضـى و يـقـنـع و مـا يقبل أبْداً بالقليل
 
     خـلـنـا انحـاسب نفِسنا و ننسى منا وش بذر و نـحفظ النعمة علينا و إحنا بالشهر الفضيل
 
     و كل فعل لإسراف عـنـا نــتـركـه طـول الدهر و نسأل الله يتم علـيـنا النعمة بالشكر الجزيل
 
     بسم الله الرحمن الرحيم ( كُلُوا وَاشْرَبُوا وَلَا تُسْرِفُوا ) إسراف البعض في شهر رمضان الى اين ؟ و ما الهدف ؟ و هل من متعظ ؟
 
     .. الأحد .. 21 يوليو 2013 مـهـدي عـبـدالـغـني

 شبكة النعيم الثقافية
 —رقم 5743